钦定古今图书集成/明伦汇编/氏族典/第451卷 > 《廖用贤尚友录》 > 范汪
## 钦定古今图书集成/明伦汇编/氏族典/第451卷 > 《廖用贤尚友录》 > 范汪

按《晋书范汪传》，“汪字元平，雍州刺史晷之孙也。父稚，
汪少孤贫，及长好学。弱冠至京师。属苏峻作难，解褐
参护军事。贼平，赐爵都乡侯，为庾亮平西参军，转武
陵内史，征拜中书侍郎。桓温为荆州，以汪为安西长
史。温西征蜀，委以留府。蜀平，进爵武兴县侯，求为东
阳太守。在郡甚有惠政。顷之，召入，除都督徐兖青冀”
四州、扬州之晋陵诸军事。桓温北伐，令汪率文武出
梁国。以失期免为庶人，卒于家，谥曰穆。子康嗣，早卒。
康弟甯最知名。